একাত্তরে বাঙ্গালির সেই বীরগাথা ছাপ্পান্ন হাজার বর্গমাইলব্যাপি দীর্ঘ নয় মাসের বাঙ্গালির জঙ্গনামা তিলেতিলে লিপিবদ্ধ করেছেন একজন মুক্তিযুদ্ধপাগল চারন।তিনি তাঁর জীবনের নবীন যৌবনের প্রারম্ভ থেকে মধ্যবয়েসের সারা বেলাটা তিলেতিলে লিপিবদ্ধ করেছেন বাঙ্গালির শ্রেষ্ট অর্জন মুক্তিসংগ্রামের ভেতর-বাহির,এর বিশালতা,সর্বব্যাপ্তি আর বিস্তারের সাতকাহন।মুক্তিযুদ্ধের নানা দিক উপজিব্য করে তিনি গড়ে তুলেছেন বাঙ্গালির ইতিহাসের ক্রান্তিকালের প্রামান্য দলিল,তথ্য-উপাত্ত।তূণমূল থেকে বিশ্বের যত্রতত্র যেখানেই আছে একাত্তরের বহুমাত্রিক বাস্তবতার একফোঁটা নির্জলা তথ্য সেখানেই ঐকান্তিক পরিব্রজ্যা তাজুলের।মুক্তিসংগ্রামের বহুধাবিস্তৃত মাত্রা তাজুল তাঁর একনিষ্ট অনুসন্ধানে পূর্ণাঙ্গ তথ্যপুষ্ট করে তুলেছেন।আমি নিশ্চিত,তাজুল মোহাম্মদ নামের সেই মুক্তিযুদ্ধের চারন তাঁর যাপিত জীবনের মধ্য থেকে পড়তি বেলাটাও যতক্ষণ দেহে আছে প্রাণ-এই চাষবাসই করে যাবেন,গোলা ভরে তুলবেন ফসল দিয়ে।একাত্তরে বাঙ্গালির ত্যাগ ও রাজ-ক্ষ্মতাদর্পের রক্তলুলোপ হিংস্র পাকি জল্লাদদের মারণাস্ত্রের মোকাবেলায় দামাল মুক্তিসেনার মরনপণ জঙ্গের প্রকৃ্ত বিবরণী একান্ত নিষ্ঠায় লিপিবদ্ধ করেছেন তাজুল।মুক্তিযুদ্ধ যে কোনো আষাঢ়ে গল্প নয় বা রাজায় রাজায় যুদ্ধ নয়,দখলদার রক্তচোষা পাকিদের জবরদখল থেকে ছাপ্পন্ন হাজার বর্গমাইলের প্রতিইঞ্চি ভূমিতে আপামর জনতার মুক্তির জঙ্গনামা যে এই একাত্তর-তাজুল বাঙ্গালির সেই নন্দিত কাহনই বিবৃত করেছেন।নবীন প্রজন্ম আসবে যুগেযুগে,তারা জানবে একাত্তর এসেছিল এই বাংলায় একদিন।তাজুল মোহাম্মদের সাতকাহন থেকে তারা মুক্তিযুদ্ধের ব্যাপ্তি চাক্ষুষ করবে-দেখবে একাত্তরে মরছে মানুষ,পাকি জন্তুর অগ্নিসংযোগে দাউদাউ পুড়ছে তার পূর্বপুরুষের কুঁড়ে,ঘাতক পাক-হায়েনার দেওয়া অগ্নীতে প্রজ্জ্বলিত সারা বঙ্গভূমি পরিনত হয়েছে বিরান ধ্বংসস্তুপে।দানবের নৃসংশ হত্যাযজ্ঞে সারা বেহুলা বাংলার মর্মন্তুদ আর্তচিৎকার,মৃত্যু,হাহাকার,মরাকান্না শুনতে পাবে তারা।দেখবে বিভীষিকা গ্রাস করে নিয়েছে বাংলার সমূহ ভূঁইমাটি,আকাশ,সারা সংসার। শুনবে রোদন আর্তমানবতারর।সিঁথির সিঁদুর মুছে যাওয়া হরিদাসী,ইন্দুবালা,সখিনা বেওয়ার হাহাকার যেন ভাসছে দেখবে সমুদ্রমেঘলা বঙ্গের বিসন্নবিঁধুর আকাশে।